‘હજુ તો શરૂઆત છે, ત્‍યાં જ આટલા કંટાળી ગયા છો?’ પેલા શિક્ષકે સામેથી પોતાની ઓળખાણ આપતાં કહ્યું. ‘મારું નામ મોહનલાલ. તમારી બાજુનો વર્ગ મારો છે. આજે તમારા વર્ગમાં થતી બધી જ ધમાલ અમને સંભળાતી હતી’ મોહનલાલે પોતાનો નાસ્‍તાનો ડબ્‍બો એની સામે ધરતાં કહ્યું, ‘પહેલાં હું પણ તમારી જેમ બહુ કડક શિક્ષક હતો. પણ આ બારકસો…’ મોહનલાલે એની સામે હસતાં-હસતાં બારી બહાર ચાલતી દોડાદોડી સામે આંગળી ચીંધી કહ્યું, ‘એ કોઈને કડક રહેવા દે ખરા કે?’